Resep: HoenderbredieFoto: ladlesandjellyspoons.com Vir hierdie bredie gebruik ŉ mens net een hoender, maar dis genoeg vir tot agt mense. Sit dit voor met rys en ŉ mengelslaai. Mev. Noens Schultz van Newcastle sê sy het die resep by hul dominee se vrou gekry. Lewer 6 – 8 porsies Bestanddele: 1 hoender sout en peper na smaak 1 pakkie (65 g) sampioensoppoeier 100 g (250 ml) rou macaroni 125 g botter of margarien 2 middelslaguie, in ringe gesny 4 middelslagtamaties, ontvel en in blokkies gesny 70 g (125 ml ongesifte) koekmeelblom 200 ml water 250 g (625 ml) gerasperde cheddarkaas Metode: Geur die hoender met sout en peper en kook tot sag. Ontbeen en sny die hoender in stukke. Vul die hoendersous met water aan tot 625 ml. Voeg die soppoeier by, roer gereeld en kook tot dik. Kook die macaroni in soutwater tot sag en dreineer. Smelt die botter of margarien in ŉ groot kastrol. Voeg die uie by en braai tot sag. Voeg die tamaties by en kook ŉ rukkie. Meng die koekmeelblom met die water en roer by die tamatiemengsel. Voeg die hoendermengsel, kaas en macaroni by, meng en laat ŉ paar minute lank prut. Sit dit warm voor. Hierdie resep is oorspronklik gepubliseer in Huisgenoot Wenresepte 1 Uitgewer: Human & Rousseau Prys: R285-00* *Prys onderhewig aan verandering